Koronaviruspandemian 2019–2020 tapahtumahistoria

=== Joulukuu 2019 ===
1. joulukuuta Kiinan Wuhanin terveysviranomaiset tekivät ensimmäisen havainnon uudesta virustyypistä. Virus saattoi levitä Wuhanissa jo lokakuussa. Kiinan viranomaiset kertoivat alun perin ensimmäisen tartunnan ilmenneen viikkoa myöhemmin. Potilaalla ei ollut myöskään kytköstä Huananin ruokatoriin. Kiinan sosiaalisessa mediassa liikkui jo joulukuun puolivälistä lähtien huhuja mystisestä viruksesta, erityisesti lääketieteen ammattilaisten keskuudessa.
30. joulukuuta Kiinalainen silmälääkäri Li Wenliang varoitti sosiaalisessa mediassa kollegoitaan mahdollisesta vakavaa äkillistä hengitystieoireyhtymää (sars) muistuttavasta sairaudesta. 
31. joulukuuta Kiinan kansantasavallan viranomaiset ilmoittivat Maailman terveysjärjestö WHO:n Kiinan toimistolle, että joulukuussa 2019 Hubein maakunnan Wuhanin kaupungissa oli ilmennyt useita vakavia keuhkokuumetapauksia, joiden syytä ei ollut aiemmin tunnistettu. Wuhanin asukkaille sairastumisten kerrottiin johtuvan virusperäisestä keuhkokuumeesta, joka ei tartu ihmisten välillä.
=== Tammikuu 2020 ===
1. tammikuuta Yhdysvaltain terveysviranomaiset paikansivat kaloja ja äyriäisiä myyvän torin Wuhanissa mahdolliseksi tartuntalähteeksi. Tori suljettiin. Kiinan valtiollinen uutistoimisto Xinhua väitti, että syynä on remontti. Poliisi ilmoitti pidättäneensä Wuhanissa kahdeksan ihmistä keuhkokuumeeseen liittyvien ”huhujen levittämisestä”.
2. tammikuuta mennessä 41 koronavirustapausta oli vahvistettu, joista 66:lla prosentilla oli kytköksiä Wuhanin kaupungin Huananin ruokatoriin, jota arveltiin viruksen lähtöpaikaksi.
3. tammikuuta Poliisi kutsui Li Wenliangin kuulusteltavaksi, koska tämä oli "esittänyt vääriä kommentteja Internetissä". Lin antamat tiedot ovat kuitenkin osoittautuneet oikeiksi, ja hänen varoituksiaan jaettiin myöhemmin julkisesti.
5. tammikuuta mennessä oli todettu 59 tautitapausta, joista seitsemän oli kriittisessä tilassa. Sairastuneet pantiin karanteeniin. 11. päivä tammikuuta kävi ilmi, että todellisuudessa sairastuneiden vahvistettu lukumäärä olikin 41.
7. tammikuuta Wuhanin paikallisen virusopin instituutin tutkijat antoivat virukselle nimen, 2019-nCoV.
9. tammikuuta WHO kertoi, että kyseessä on uudentyyppinen koronavirus. Tällöin ilmeni tiettävästi ensimmäinen kuolintapaus, kun 61-vuotias kroonista maksasairautta poteva mies kuoli koronavirukseen. Mies oli tartuntalähteeksi oletetun ruokatorin vakioasiakas.
11. tammikuuta sairastuneiden määrä oli virallisesti yhä 41, eikä uusia vahvistettuja tapauksia oltu todettu 5. tammikuuta jälkeen. Wuhanin paikallisen virusopin instituutin tutkijat jakoivat viruksen tiedot julkiseen tietokantaan, johon tutkijat ympäri maailmaa pääsevät.
13. tammikuuta ensimmäinen tautitapaus todettiin Kiinan ulkopuolella; kyseessä oli Wuhanista 8. tammikuuta Thaimaan Bangkokiin matkustanut 61-vuotias nainen.
15. tammikuuta Kiinan terveysviranomaiset totesivat, etteivät voi vahvistaa viruksen leviävän ihmisestä toiseen, mutta eivät myöskään sulje tämän mahdollisuutta pois. Eräiden tutkimusten mukaan he tiesivät viruksen leviävän ihmisestä toiseen viimeistään tammikuun alkupäivinä.
16. tammikuuta todettiin ensimmäinen tartuntatapaus Japanissa. Sairastunut oli vieraillut Wuhanissa tammikuun alussa.
17. tammikuuta 69-vuotias mies kuoli Wuhanissa. Yhdysvaltain San Franciscossa, New Yorkissa ja Los Angelesissa aloitettiin terveystarkastukset lentokentillä.
20. tammikuuta kolmas kuolintapaus todettiin Wuhanissa. Kiinan presidentin Xi Jinping vaati viruksen leviämisen päättäväistä torjuntaa. Kiinan viranomaiset myönsivät julkisesti viruksen tarttuvan ihmisestä ihmiseen. Ensimmäinen tartunta vahvistettiin Etelä-Koreassa.
21. tammikuuta Taiwanissa ja Yhdysvalloissa vahvistettiin maiden ensimmäiset tartunnat.
22. tammikuuta Euroopan lentokentillä aloitettiin terveystarkastuksia. WHO kutsui koolle hätäkomitean päättääkseen, onko uusi koronavirus maailmanlaajuinen terveysuhka. Komitea päätti lykätä päätöstä seuraavalle päivälle. Macaossa ja Hongkongissa vahvistettiin ensimmäiset tartunnat.
23. tammikuuta 11 miljoonan asukkaan Wuhan asetettiin karanteeniin. Kiinan viranomaisten mukaan vahvistettuja kuolintapauksia oli 17 ja tartuntoja yli 500. Eräiden tutkijoiden mukaan tartuntojen todellinen lukumäärä saattoi tällöin olla viisi tai 10 kertaa virallisia arvioita suurempi. Koronavirus levisi samana päivänä Singaporeen ja Vietnamiin. WHO päätti, ettei koronavirus ole tässä vaiheessa kansainvälinen terveysuhka.
24. tammikuuta Nepalissa todettiin maan ensimmäinen tartunta, ja Ranskassa todettiin Euroopan kolme ensimmäistä tartuntaa. Kiina asetti uusia karanteeneja ja kielsi joukkotapahtumia. Maailmanlaajuisesti vahvistettuja kuolintapauksia oli 26, jotka kaikki Kiinassa, ja tartuntoja oli maailmalla yli 850.
25. tammikuuta Taudin vahvistettiin levinneen Australiaan, Kanadaan ja Malesiaan. Kiina kielsi kansalaistensa ryhmämatkat ulkomaille. Kaukobussiliikenne lopetettiin Pekingin, Tianjinin ja Xi'anin kaupungeista. Kiinalaisen uudenvuodenpäivän elokuvalippumyynti jäi runsaaseen kymmenesosaan vuoden 2019 vastaavasta ajankohdasta, sillä pääosa Kiinan elokuvateattereista oli kiinni, ja ihmiset välttelivät väkijoukkoja.
26. tammikuuta Kiina kielsi villieläinten myymisen, sillä viruksen epäiltiin siirtyneen ihmisiin villieläimistä. Vahvistettuja kuolleita oli 56 ja tartuntoja parituhatta.
27. tammikuuta Saksassa todettiin maan ensimmäinen tartunta, ja samalla ensimmäinen vahvistettu tapaus, jossa virus leviää ihmisestä toiseen Kiinan ulkopuolella. Sairastunut oli saanut tartunnan Shanghaista tulleelta henkilöltä. Euroopassa oli lukuisia koronavirusepäilyjä. WHO korotti riskiarviotaan kansainvälisestä terveysuhasta kohtalaisesta korkeaksi.
28. tammikuuta australialaiset tutkijat kasvattivat virusta laboratoriossa ensimmäistä kertaa onnistuneesti, helpottaen lääkkeiden ja rokotteen kehittämistä virusta vastaan.
29. tammikuuta Suomessa todettiin maan ensimmäinen koronavirustartunta Lapissa. Kuolemantapauksia oli vahvistettu 132 ja tartunnan saaneita oli yli 6 000.
30. tammikuuta Intia ja Filippiinit raportoivat maiden ensimmäiset vahvistetut koronavirustapaukset. Tartuntoja oli vahvistettu yli 8 100 ja kuolemantapauksia 170. Tiibetissä todettiin ensimmäinen tartunta, ja sen myötä jokaisessa Kiinan provinssissa oli todettu koronavirustartuntoja. Venäjä lakkautti viisumien myöntämisen Kiinan kansalaisille, sulki Kiinan-vastaisen rajansa ja alkoi rajoittaa junaliikennettä maiden välillä. Yhdysvalloissa ilmeni ensimmäinen maan sisällä saatu koronavirustartunta. WHO julisti koronaviruksen kansainväliseksi terveysuhaksi. Intia ilmoitti keskeyttävänsä kaiken lentoliikenteen Kiinaan. Manner-Kiinan ulkopuolella oli 123 vahvistettua tapausta yli 15 maassa. Covid-19:ta oli sairastunut useampi kuin sars:iin.
31. tammikuuta Isossa-Britanniassa, Ruotsissa ja Venäjällä vahvistettiin ensimmäiset covid-19-tapaukset. Tautiin oli kuollut ainakin 213 ihmistä ja tartuntoja yli 9 700, 171 on parantunut. Epäiltyjä tapauksia oli Kiinassa yli 15 200. Kiinan ulkopuolella oli 141 vahvistettua tapausta autonomiset alueet mukaan laskien. Mahdollisen koronavirukseen liittyvän hengitystieinfektion takia Kiinassa oli tarkkailussa noin 102 000 ihmistä. 
=== Helmikuu 2020 ===
1. helmikuuta Espanjan ensimmäinen tartuntatapaus vahvistettiin Kanariansaarten La Gomeralla. Kuolintapauksia oli 259, vahvistettuja tartuntoja 11 800. Yhdysvallat kielsi pääsyn maahan ulkomaalaisilta, jotka ovat käyneet Kiinassa edeltäneen kahden viikon aikana. Yhdysvaltain kansalaiset, jotka ovat palaamassa kotimaahansa Hubein provinssista joutuvat kahden viikon karanteeniin. Yhdysvalloissa tartunta oli todettu seitsemällä ja tartuntaa epäiltiin 121:llä ihmisellä. Australia kielsi maahantulon kaikilta Manner-Kiinasta matkustavilta ulkomaalaisilta. Saksan kansalaisia Wuhanista evakuoinut lentokone teki välilaskun Helsinki-Vantaalle, koska Venäjä esti välilaskun Moskovassa. Kiinan sisäministeriö kehotti epidemian takia kansalaisia perumaan hääjuhlat, mikäli vihkimispäiväksi on suunniteltu suosittu "020220" eli 2. helmikuuta 2020. Ministeriö kehotti pitämään myös hautajaiset pienimuotoisina ja toimittamaan hautajaisseremoniat nopeasti. Koronavirukseen kuolleen ruumis on määräysten mukaan polttohaudattava. Pääministeri Li Keqiang on pyytänyt tilanteeseen apua EU-mailta lääketarvikkeiden hankkimiseen. WHO:n mukaan matkustusrajoitukset eivät ole tarpeen. Apple ilmoitti sulkevansa myymälänsä toistaiseksi Kiinassa. 
 
2. helmikuuta Kuolintapauksia oli vahvistetusti 304 ja vahvistettuja tartuntoja 14 500. Ensimmäinen kuolema Kiinan ulkopuolella vahvistettiin Filippiineillä. Uusi-Seelanti asetti matkustusrajoituksia. Kiina eristi yhdeksän miljoonan asukkaan Wenzhoun kaupungin itärannikolla Zhejiangin maakunnassa. Vain yksi kotitalouden jäsen saa liikkua kotinsa ulkopuolella joka toinen päivä välttämättömien asioiden hoitamiseksi. Hubein maakunnassa noin 1 100 sairastuneen tila oli vakava ja 444:n kriittinen. 
 
3. helmikuuta vahvistettuja tartunnan saaneita oli 17 200, kuolleita oli vahvistettu 362. Kiinan ulkoministeri Hua Chunying pyysi saada lisää hengityssuojaimia, suojapukuja ja turvalaseja Kiinaan. Kiinassa yli 300 miljoonaa ihmistä oli ohjeistettu pitämään hengityssuojainta.
 
4. helmikuuta vahvistettuja kuolleita oli 425, tartuntoja oli vahvistettu yli 20 000.
 
5. helmikuuta Kiinasta oli raportoitu 490 kuolemaa ja yli 24 300 tartuntaa. Hongkongissa jopa 7 000 terveydenhuollon työntekijää lakkoili Kiinan rajan sulkemisen puolesta. Japanin edustalla M/S Diamond Princess -risteilyaluksella todettiin COVID-19 kymmenellä ihmisellä.
 
6. helmikuuta kuolemantapausten määrä Kiinassa nousi edellispäivästä 73 tapauksella. Kiinassa kuolemia oli vahvistettu 563, tartuntoja oli yli 28 000. Diamond Princess -aluksella oli havaittu 20 tartuntaa.
 
7. helmikuuta Kiinassa ainakin 31 000 ihmistä oli saanut tartunnan, ja kuolonuhreja oli ollut yli 630. Vastasyntyneellä vauvalla oli todettu koronavirustartunta Wuhanissa Kiinassa. Diagnoosi tuli vain 30 tuntia syntymän jälkeen. Diamond Princess -aluksella oli vahvistettuja tartuntoja 61. Laivan 3 700 ihmistä asetettiin karanteeniin.
 
8. helmikuuta kuolemantapauksia oli 805, tartuntoja oli lähes 37 200. Kaikki kuolemantapaukset olivat Manner-Kiinassa lukuun ottamatta yhtä kuolemaa Hongkongissa ja yhtä Filippiineillä. Venäjän valtiontelevisio vihjasi, että koronavirus on Yhdysvaltain kehittämä biologinen ase, jolla Kiinan talous yritetään saada polvilleen.
 
9. helmikuuta COVID-19:ta oli kuollut enemmän ihmisiä kuin sarsiin kuoli maailmanlaajuisesti vuosituhannen alussa. Kuolemantapauksia oli 904, tartuntoja yli 40 000. Kaikki kuolintapaukset olivat Manner-Kiinassa lukuun ottamatta kahta kuolemaa Hongkongissa ja Filippiineillä.
 
10. helmikuuta eräiden kiinalaisten tutkijoiden mukaan viruksen itämisaika voi olla jopa 24 päivää – 10 päivää pidempi aika, kun aikaisemmin pisimmäksi mahdolliseksi itämisajaksi oli ajateltu. Kiina ilmoitti, että 8,2 prosenttia koronaviruspotilaista on parantunut. Vielä kaksi viikkoa aiemmin parantumisprosentti oli Kiinan mukaan vain 1,3. Kuolintapauksia oli 910, tartuntoja yli 40 000. Filippiinejä ja Hongkongia lukuun ottamatta kaikki kuolintapaukset olivat Manner-Kiinassa.
 
11. helmikuuta kuolintapauksia oli 1 016, ja Maailman terveysjärjestö antoi 2019-nCo-viruksen aiheuttamalle taudille nimen COVID-19. Kansainvälinen virusluokituskomitea (ICTV) antoi virukselle uuden nimen, sars-CoV-2 (engl. SARS-CoV-2, severe acute respiratory syndrome coronavirus 2), jota komitea suosittelee käytettävän nimen 2019-nCoV sijaan. Nimi tulee viruksen perimän samankaltaisuudesta sars:ia aiheuttavan viruksen eli SARS-CoV:n kanssa. 39 uutta tapausta Diamond Princess -luksusristeilijällä Japanissa.
12. helmikuuta covid-19:ta kuolleita oli 1 115. Kaikki kuolemat olivat yhä Manner-Kiinassa Filippiinejä ja Hongkongia lukuun ottamatta. Virustartuntoja oli yli 45 000 maailmanlaajuisesti.
13. helmikuuta vahvistettuja virustartuntoja oli yli 60 000. Tautiin oli kuollut yli 1 360 ihmistä. Tartuntamäärät olivat jopa 10-kertaistuneet yhden vuorokauden aikana, ja uusia tartuntoja oli jopa 15 000. Tähän vaikuttaa osaltaan Hubein terveyskomission uusi diagnoosimääritys covid-19-taudille. Hubein maakunnassa diagnoosiin riittää nyt keuhkokuvat. Tämä diagnoosimenetelmä on kuitenkin käytössä vain Hubein maakunnassa. Muualla diagnoosi vaatii edelleen nukleiinihappotestin positiivisen tuloksen. EU-maiden terveysministerit kokoontuivat Brysseliin hätäkokoukseen. Suomea edusti peruspalveluministeri Krista Kiuru. Hän sanoi että Suomi varautuu tautitapauksiin ”kaikilla keinoilla”. Suomessa sosiaali- ja terveysministeriö määritteli covid-19-taudin yleisvaaralliseksi tartuntataudiksi. Julkisuuteen tuli tieto että Finnair aloittaa 600 kaukoliikennelentäjää koskevat määräaikaisten lomautusten yt-neuvottelut koronaviruksen vuoksi. 44 uutta tapausta Diamond Princess -luksusristeilijällä Japanissa.
14. helmikuuta Yhdysvallat aloitti flunssaoireista kärsivien testaamisen koronaviruksen varalta. Egyptissä todettiin ensimmäinen tartunta Afrikassa.
15. helmikuuta Ranskassa todettiin ensimmäinen Aasian ulkopuolinen kuolemantapaus, kun kiinalaisturisti kuoli COVID-19:ään. 67 uutta tapausta Diamond Princess -luksusristeilijällä Japanissa. Vahvistettuja tartuntoja oli kokonaisuudessaan 67 191, joista vakavasti sairastuneita oli noin 11 000. Epäiltyjä tapauksia Kiinassa oli noin 8 900. Viruksesta oli tervehtynyt maailmanlaajuisesti lähes 8 100 ihmistä, ja siihen oli kuollut 1 527.
16. helmikuuta 70 uutta tapausta Diamond Princess -luksusristeilijällä Japanissa, yhteensä tartuntoja risteilijällä oli 355. Useat maat olivat kertoneet evakuoivansa kansalaisiaan laivalta. Viime päivien aikana virustartuntoja oli todettu edellistä päivää vähemmän, mutta maailman terveysjärjestö WHO:n mukaan virusepidemian leviämistä on vielä mahdotonta ennustaa. Järjestön asiantuntijat olivat yhä erittäin huolissaan Kiinan kasvavasta tartuntamäärästä. 
17. helmikuuta 85 uutta tapausta Diamond Princess -aluksella Japanissa, yhteensä tartuntoja risteilijällä oli nyt 454. 
18. helmikuuta 88 uutta tapausta Diamond Princess -risteilijällä Japanissa, yhteensä tartuntoja aluksella oli nyt 542. 
19. helmikuuta Iranissa todettiin maan kaksi ensimmäistä tapausta. Diamond Princess -aluksella todettiin 79 uutta koronavirustartuntaa, yhteensä tartuntoja aluksella oli nyt 621. Osa matkustajista oli jo siirretty kotimaihinsa, ja terveeksi todetut päästettiin poistumaan laivalta. Viruksen aiheuttamaan covid-19-tautiin oli kuollut vahvistetusti yli 2 000 ihmistä, joista kuusi Manner-Kiinan ulkopuolella. 
20. helmikuuta 13 uutta tapausta Diamond Princess -aluksella, yhteensä tartuntoja oli nyt 634. Etelä-Koreassa seitsemäs Manner-Kiinan ulkopuolinen kuolintapaus. Etelä-Koreassa nopeaa tartuntojen nousua. 
21. helmikuuta Israelissa ja Libanonissa vahvistettiin ensimmäiset tartunnat. Tartuntoja ilmeni tiuhaan Etelä-Koreassa, Italiassa ja Iranissa. Italiassa aloitettiin rajuja toimenpiteitä viruksen leviämisen estämiseksi yli kymmenessä kaupungissa. Maailman terveysjärjestö WHO sanoi olevansa huolissaan Kiinan ulkopuolella ilmenneistä uusista koronavirustapauksista. 
Ukrainassa protestoijat hyökkäsivät Kiinasta evakuoitujen ihmisten bussikuljetuksia vastaan. Viime päivien aikana tartuntoja oli todettu edellistä vähemmän, 21. helmikuuta Hubein maakunnassa uusia tartuntatapauksia todettiin 400, mutta kuolemantapaukset ovat pysyneet yhtä korkeina. Maailman terveysjärjestö WHO:n mukaan on liian aikaista ennustaa tartuntojen kehityskulkua. Vahvistettuja COVID-19-tapauksia oli maailmanlaajuisesti vahvistettu 77 270, joista vakavasti sairastuneita oli 11 684. Kiinassa epäiltyjä tapauksia oli 5 206. Viruksesta oli tervehtynyt yli 18 300 ihmistä, ja siihen oli kuollut vahvistetusti 2 250. 
22. helmikuuta Uusi tutkimus vahvisti, että myös oireettomat viruksen kantajat voivat tartuttaa tautia muihin ihmisiin. Oireettomia viruksen kantajia on myös vaikeampaa diagnosoida. Pohjois-Italian Lombardiassa on uusien koronavirustartuntojen vuoksi eristetty 50 000 ihmistä, eivätkä he saa poistua kotoaan. Tietoa siitä, miten Pohjois-Italian tartunnat on saatu, ei ole. WHO:n pääjohtaja on erittäin huolissaan leviämisestä ja uusista tartuntatapauksista, joilla ei tiettävästi ole mitään yhteyttä Kiinaan. ”Mahdollisuudet viruksen hillitsemiseen vähenevät”, hän totesi. 
23. helmikuuta Italiassa määrättiin uusia karanteenitoimia. Italian WHO-edustaja arvosteli Italiaa siitä, että Kiinasta maahan palanneita italialaisia kuljettaneet koneet eivät saaneet laskeutua Italiaan. Sen vuoksi koneissa mukana olleet kulkivat muihin maihin laskeutuneista koneista vaihtoehtoisia reittejä Italiaan, ja yksi palaajista oli sairastunut uuteen koronavirukseen. Muiden maiden käyttämät karanteenit olivat toimineet paremmin.
24. helmikuuta virus levisi viiteen uuteen maahan yhden päivän aikana, joista valtaosaan Iranin kautta. Maat ovat Afganistan, Bahrain, Irak, Kuwait ja Oman. Maailman terveysjärjestö WHO:n mukaan on varauduttava maailmanlaajuiseen pandemiaan. Järjestön mukaan suurinta huolta herättää viruksen nopea leviäminen Etelä-Koreassa, Italiassa ja Iranissa. Juuri nyt on WHO:n mukaan keskityttävä koronaviruksen maailmanlaajuisen leviämisen hillitsemiseen.
25. helmikuuta virus levisi neljään uuteen maahan: Itävaltaan, Kroatiaan, Sveitsiin ja Algeriaan. Ainakin Itävallassa ja Krotiassa tartunnan saaneet olivat vierailleet Iranissa. Etelä-Koreassa yli 970 tartuntatapausta, enemmän kuin missään muualla Kiinan ulkopuolella. Maa aikoo testata monta kymmentä tuhatta ihmistä viruksen varalta. Suomessa sosiaali- ja terveysministeriö asetti työryhmän tukemaan Suomen varautumista koronavirukseen ja hallitus ilmoitti kokoontuvansa seuraavana päivänä puimaan Suomen varautumista koronavirukseen. WHO:n ja Kiinan yhteisen koronamission johtaja tohtori Bruce Aylwardin mukaan valtioiden pitää olla valmiita vastaamaan koronavirukseen nopeasti, ja hän kehotti maailman valtioita varustautumaan koronaviruksen varalta esimerkiksi riittävällä määrällä sairaalasänkyjä ja hengityskoneita sekä valmistelemaan eristettäviä alueita. Yhdysvaltain terveysviranomaisten mukaan maan kansalaisten tulee varautua viruksen laajempaan leviämiseen maan sisällä.
26. helmikuuta sairastuneita todettiin seitsemässä uudessa maassa: Brasiliassa, Kreikassa, Pakistanissa, Pohjois-Makedoniassa, Georgiassa, Norjassa ja Romaniassa. Suomessa oli joitakin koronavirusepäilyjä, ja Suomen toinen koronavirustapaus vahvistettiin. THL:n asiantuntija Jussi Sanen mukaan koronavirustapauksia tullee lisää myös Suomeen. Diamond Princess -risteilyalukselta päästettiin edellisen viikon aikana 970 ihmistä pois koronavirustestien osoittauduttua negatiivisiksi. Myöhemmin useiden on havaittu tosiasiassa kantavan virusta. Saksan terveysministerin mukaan maahan on muodostumassa koronavirusepidemia, eikä kaikkia tartuntaketjuja kyetä enää jäljittämään. Yhdysvaltain terveysviranomaisten mukaan viruksen muodostuminen epidemiaksi maassa on vain ajan kysymys, ja kansalaisten tulisi aloittaa varautuminen tähän. Yhdysvaltain tautikeskuksen CDC:n apulaispääjohtajan mukaan on todennäköistä, että koronaviruksesta tulee pandemia.
27. helmikuuta neljässä uudessa maassa – Virossa, Tanskassa, Alankomaissa ja San Marinossa – todettiin ensimmäiset tartunnat. Japani sulki alakoulut, yläkoulut ja lukiot koronaviruksen leviämisen hillitsemiseksi. Suomessa lukuisia uusia koronavirusepäilyjä koko maassa. Suomi varustautui vastaamaan laajempaan epidemiaan. Todennäköisesti tartunnat alkavat yleistyä jollakin alueella Suomessa. Tartuntariski on Suomessa pieni. Suomessa on varauduttu siihen, että iso osa väestöstä sairastuu. Pahimmissa arvioissa 10 prosenttia Suomen kansasta saattaisi sairastua, joista 14–15 prosenttia voisi tarvita muuta hoitoa kuin kotihoitoa. Australia ilmoitti pitävänsä koronavirusta pandemiana.
28. helmikuuta viidessä uudessa maassa – Liettuassa, Valko-Venäjällä, Alankomaissa, Nigeriassa ja Uudessa-Seelannissa todettiin maiden ensimmäiset koronavirustartunnat. Japanissa Hokkaidō julisti poikkeustilan ja Sveitsi kielsi kaikki yli tuhannen hengen yleisötapahtumat. Suomessa todettiin kolmas koronavirustartunta. Ranskan terveysministerin mukaan maassa on epidemia, ja nyt tavoitteena on viruksen leviämisen hidastaminen epidemian torjunnan sijaan. WHO nosti viruksen globaalin riskiluokituksen "erittäin korkeaksi", joka on korkein mahdollinen taso. Seuraava askel on pandemiajulistus. Maailman terveysjärjestön mukaan virus saattaa levitä useimpiin – ellei kaikkiin – maihin.
29. helmikuuta uusia tartuntoja vahvistettiin neljässä uudessa maassa, Qatarissa, Ecuadorissa, Luxemburgissa ja Irlannissa. Saksa ja Ranska kielsivät suuret yleisötapahtumat. Yhdysvalloissa on alkamassa epidemia.
=== Maaliskuu 2020 ===
1. maaliskuuta tartuntoja vahvistettiin kolmessa uudessa maassa: Armeniassa, Tšekissä ja Dominikaanisessa tasavallassa. Helsingissä 130 tartunnalle altistunutta asetettiin karanteeniin. Helsinki avasi neuvontapuhelun, johon koronasta huolestuneet voivat soittaa.
2. maaliskuuta yhdeksässä maassa vahvistettiin ensimmäiset tartunnat. Maat ovat Indonesia, Andorra, Tunisia, Saudi-Arabia, Portugal, Jordania, Senegal, Latvia ja Marokko. Pääkaupunkiseudulla todettiin uusi koronavirustartunta. EU nosti koronaviruksen riskiarvion tasolle "korkea", kun se oli aiemmin "kohtalainen". WHO vie 100 000 koronavirustestiä ja 15 000 suojavarustetta terveydenhuollon työntekijöille Iraniin. Kiinan ulkopuolella raportoitiin viimeisen vuorokauden aikana yhdeksän kertaa niin paljon koronavirustartuntoja kuin Kiinassa. Lääkeyhtiö Pfizer kertoi löytäneensä mahdollisen lääkkeen koronaviruksen hillitsemiseksi. Lääkettä voitaisiin testata tämän vuoden loppupuolella.
3. maaliskuuta neljässä maassa – Ukrainassa, Argentiinassa, Liechtensteinissa ja Chilessä vahvistettiin ensimmäiset tartunnat. THL luokitteli koko Italian koronaviruksen epidemia-alueeksim, kun aikaisemmin vain osa Pohjois-Italiaa käsitettiin epidemia-alueeksi. Ulkoministeriö kehotti välttämään matkustamista Pohjois-Italiaan. Finnair peruu kaikki lennot Milanoon. Ranskan viranomaiset ilmoittivat hankkivansa kaikki hengityssuojavarastot ja lähikuukausien tuotannon. Ranska sulki noin 120 koulua alueilta, joissa on todettu eniten koronavirusta. Koronavirustartuntoja on yhteensä yli 90 000.
4. maaliskuuta neljä aluetta: Puola, Unkari, Slovenia ja Färsaaret vahvistivat ensimmäiset tartunnat. Italia sulkee koko maan koulut viruksen leviämisen rajoittamiseksi. Saksan terveysministerin mukaan koronavirus on "maailmanlaajuinen pandemia". WHO ei ole vielä julistanut virusta pandemiaksi.
5. maaliskuuta kolme maata: Palestiina, Bosnia ja Hertsegovina ja Etelä-Afrikka vahvistivat ensimmäiset tartuntansa. Suomessa vahvistettiin 5 uutta koronavirustapausta, yhteensä tapauksia oli todettu Suomessa tällöin 12.
6. maaliskuuta seitsemässä maassa - Bhutanissa, Kamerunissa, Serbiassa, Vatikaanissa, Perussa, Slovakiassa ja Togossa vahvistettiin ensimmäiset tartunnat. Tanska kielsi yli tuhannen hengen yleisötapahtumat. Suomessa vahvistettiin 3 uutta koronavirustapausta, yhteensä tapauksia oli 15. Sairastuneiden lukumäärä on nyt yli 100 000.
7. maaliskuuta Bulgariassa, Moldovassa, Paraguayssa, Malediiveillä ja Maltalla todettiin ensimmäiset tartunnat. Terveyden ja hyvinvoinnin laitos kertoi, että Suomessa tartuntojen määrä oli noussut 19:ään neljän uuden tartunnan myötä.
8. maaliskuuta uusia tartuntoja todettiin kahdessa maassa: Albaniassa ja Bangladeshissä.
9. maaliskuuta Kyproksella, Bruneissa, Burkina Fasossa ja Kanaalisaarilla todettiin ensimmäiset tartunnat. Suomessa todettiin 8 uutta tartuntaa, yhteensä tartuntoja oli 33. Koko Italia on julistettu hätätilaan, ja koko valtiossa laajoja rajoituksia. CNN kutsuu virusta uutisissaan tästedes pandemiaksi.
11. maaliskuuta WHO julisti epidemian pandemiaksi. Suomessa oli tunnistettu 61 tartuntaa.
12. maaliskuuta THL luopui epidemia-alueiden määrittelystä, ja arvioi koronavirustartunnan saamisen riskin olevan mahdollista koko Euroopassa ja muualla maailmassa. Suomessa oli vahvistettu 109 tartuntaa. Maailmanlaajuisesti sairastuneita oli yli 134 tuhatta, ja kuolleita oli lähes 5 000. Parantuneita oli noin 69 tuhatta. Tartuntojen lukumäärä lisääntyy voimakkaammin kuin koskaan aiemmin, ja kiihtyy entisestään. Hyvin monet maat ovat sulkeneet kouluja ja julkisia palveluja. Suomi kielsi yli 500:n ihmisen julkiset kokoontumiset, ja kehottaa kansalaisia välttämään turhaa liikkumista ja harrastetoimintaa. Hallitus arvioi, että 35 prosenttia suomalaisista sairastunee koronavirukseen. Italiassa oli yli 1 000 kuollutta. Yhdysvallat katkaisi lentoyhteydet Manner-Eurooppaan.
20. maaliskuuta Koronaviruspandemia aiheutti ensimmäisen kuolemantapauksen Suomessa.Yle Uutiset Tällöin Suomessa oli vahvistettu noin 500 tartuntaa.Yle Uutiset
27. maaliskuuta Testi osoitti Yhdistyneen kuningaskunnan pääministeri Boris Johnsonin saaneen koronavirustartunnan.
== Lähteet ==
Luokka:Koronaviruspandemia 2019–2020